કરાંચી : ભારતમાં યોજાનાર ટી20 વર્લ્ડ કપમાં પાકિસ્તાનની ટીમ કદાચ નહી હોય. શરૂઆતી સંકેતોનાં આધાર પર આની આશંકા વ્યક્ત કરવામાં આવી રહી છે. જો ટુંક સમયમાં પાકિસ્તાની સરકારની તરફથી ટીમને સિક્યોરિટી ક્લિયરન્સ નહી મળે તો ટી20 કપમાં પાકિસ્તાન ભાગ નહી લઇ શકે. પાકિસ્તાની ક્રિકેટ બોર્ડ (PCB)એ કહ્યું કે માર્ચ – એપ્રીલમાં ભારતમાં યોજાનારા વર્લ્ડ કપ T20માં પાકિસ્તાનની ભાગીદારી અંગે દુબઇમાં હાલમાં જ થયેલ ICCની બેઠકમાં વાત કરવામાં આવી હતી. PCB પ્રેસિડેન્ટ શહરયાર ખાનનાં અનુસાર જો તેમની સરકાર પાસેથી વર્લ્ડ T20 માટે ભારત જવાની પરવાનગી નહી મળે તો પાકિસ્તાનની મેચો તટસ્થ સ્થળો પર કરાવવાનો પ્રસ્તાવ મુકવામાં આવ્યો છે.